Aaf dem Mainza Hofdog Ende März 1065 hot Heinrich de Schwertleite ois Zeichn rechtlicha Mindigkeit und politischa Handlungsfähigkeit. Ois Schuidträga hot Gottfried da Bartige fungiert, da langjahrige Rivale vo seim Vata. Duach den demonstrativn Akt hot er Untaordnung und Loyalität vasprocha. Wia belastet des Vahätnis Heinrichs zu seim Erziaha Anno war, hot se unmittlbor noch da Schwertleite zoagt. Kaam war de Feialichkeit beendt, woit da junge Kini aaf eahm losgeh. Nua mit Miah hot'n sei Muatta zruckhoitn kenna.